Diari Oficial de la Generalitat Valenciana


Sumari del DOGV 9885, del 04-07-2024 (2024/6402)

RESOLUCIÓ de 27 de juny de 2024, de la Direcció General de Personal Docent, per la qual se cita a termini les persones interessades en el procediment ordinari número 2/000292/2024 perquè compareguen en la via jurisdiccional.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9885

Data del DOGV
:   04-07-2024

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2024/6402


Data del document
:   27-06-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Descriptors 

:   * Conselleria d'Educació, Universitats i Ocupació

RESOLUCIÓ de 27 de juny de 2024, de la Direcció General de Personal Docent, per la qual se cita a termini les persones interessades en el procediment ordinari número 2/000292/2024 perquè compareguen en la via jurisdiccional. [2024/6402]  
El Tribunal Superior de Justícia, Sala Contenciosa Administrativa, Secció Segona, ha reclamat a esta unitat administrativa l'expedient referit al procediment que es descriu:  
Referència: recurs contenciós administratiu, procediment ordinari 2/000292/2024.  
Òrgan judicial: Tribunal Superior de Justícia de la Comunitat Valenciana.  
Recurrent: María Ángeles Soler Pujante.  
  
Persones interessades:  
Aquelles els drets o els interessos legítims de les quals puguen quedar afectats per l'estimació de les pretensions de la part recurrent.  
Descripció:  
Recurs contenciós administratiu contra la Resolució de 7 de febrer de 2024, de la directora general de Personal Docent, per la que s'estimen en part els recursos presentats per la recurrent contra la Resolució de 9 de maig de 2023, de la directora general de Personal Docent, per la qual es publiquen les puntuacions definitives de la valoració de mèrits, així com la Resolució de 14 de juny de 2023, de la directora general de Personal Docent, per la qual es fan públiques les llistes definitives de persones seleccionades, i contra la Resolució d'1 d'agost de 2023, de la directora general de Personal Docent, per la qual es publiquen les llistes actualitzades de persones seleccionades; totes estes resolucions es troben dins del procediment selectiu extraordinari d'estabilització per a l'ingrés, pel sistema general d'accés lliure, mitjançant concurs de mèrits, a cossos docents, convocat per l'Orde 66/2022, de 15 de novembre, en concret en el cos de mestres, especialitats d'Educació Infantil y Educació Primària.  
  
D'acord amb el que preveu l'article 49 de la Llei reguladora de la jurisdicció contenciosa administrativa, s'acorda remetre al tribunal l'expedient a què es fa referència i citar a termini les persones interessades en el procediment descrit, a fi que puguen comparéixer en la via jurisdiccional en el termini de nou dies, si ho estimen convenient, mitjançant un escrit en la forma adequada dirigit al Tribunal Superior de Justícia de la Comunitat Valenciana. Es fa constar, no obstant això, que la Generalitat, representada pels advocats i advocades de l'Advocacia General, compareix en este recurs en defensa del manteniment de l'acte objecte de recurs.  
  
València, 27 de juny de 2024.- La directora general de Personal Docent: Sonia Amelia Sancho de Vicente.